《答俶玉用东坡送李公择韵见寄》
清代·陈宝琛

悲愉集中岁，秋气无来由。江涛非管弦，日夕与耳谋。

平生欢如非，影过迹不留。幽明且异路，何论天各陬。

嗟君坐此同，冬泪春不收。嘤鸣尚求友，况子双鸟侔。

昨诗岂有愠，逾岁断倡酬。因怀白战人，池馆萤还流。

山邱零落后，可语无一驺。入城或诣子，今兴似昔不？

客持中泠泉，遗我祛百忧。酌之不忍啜，邮致才隔秋。

君暇可就茗，倚杖看归牛。丹铅太自苦，趁景嬉遨头。

作者简介：陈宝琛（1848—1935年），字伯潜，号弢庵、陶庵、听水老人。汉族，福建闽县（今福州市）螺洲人。刑部尚书陈若霖曾孙，晚清大臣，学者，官至正红旗汉军副都统、内阁弼德院顾问大臣，为毓庆宫宣统皇帝授读。中法战争后因参与褒举唐炯、徐延投统办军务失当事，遭部议连降九级，从此投闲家居达二十五年之久。赋闲期间，热心家乡教育事业。宣统元年（1909年），复调京充礼学馆总裁，辛亥革命后仍为溥仪之师，1935年卒于京寓，得逊清“文忠”谥号及“太师”觐赠 。